АҞӘА, мшаԥымза 5 – Sputnik. Аибашьыгатә граната РГД-5 ԥшаан Гәдоуҭа, Маан имҩала ҳәа Sputnik акорреспондент изааицҳаит Аҭагылазаашьа ҷыдақәа рминистрра апиротехника аҟәша аиҳабы Рамиз Цыгәба.
"Аграната амацәази ачекеи амхын, уи ԥжәар акәын, аха изыхҟьазаалакгьы – иԥымжәеит. Ҳара ауаа ахьыҟамыз иаҳгеит, уаҟа иахьшәарҭам аҭыԥ иқәҵахоит", – иҳәеит иара.
АҶА аусзуҩцәа аграната ахьыԥшааз аҭыԥан амҩа ркит, иахәҭоу аусмҩаԥгатәқәа рынагӡаразы. Аџьаԥҳаны ауаа рынхарақәа рааигәара неишьас иаиуз аҭҵаара иаҿуп.
АҞӘА, ԥхынгәы 6 - Sputnik. Ҩыџьа ауаа амҩатә машәыр иахҟьаны рыԥсҭазаара иалҵит ҳәа аанацҳауеит Апрокуратура хада апресс-маҵзура.
"1991 шықәса рзы ииз Агәмаа Ремиз зыԥсҟы икыз амҩа атранспорттә хархәага Toyota Сrown имч ақәымхакәа, амҩа даныҵны аҵла даахеит. Агәмаа Ремизи ипассаџььыр Агрба Алхаси аҭыԥ аҟны рыԥсҭазаара иалҵит", - ҳәа аанацҳауеит Апрокуратура хада апресс-маҵзура.
Ахҭыс инамаданы аусҭҵаара мҩаԥысуеит.
АҞӘА, рашәара 14 - Sputnik. "Lexus" амарка иатәу автомашьына амца ацралан, иԥжәеит Аҟәа араион ҿыц Кьараз амҩа, 17 аҭыӡҭыԥ аҿы рашәара 14 ауха, абри атәы Sutnik иазаанацҳаит Аԥсны АҶА апресс-маҵзура.
"Аҭыԥ аҿы инеит амцарцәаратәи аиқәырхаратәи гәыԥқәа. АҶА аусзуҩцәа оперативла имҩаԥыргаз русура иабзоураны амца еиҵыҵаанӡа ирцәан", - ҳәа азгәарҭеит АҶА аҿы.
Аӡәгьы ааха имоуит, амцакра зыхҟьаз аилкаара иаҿуп. Абылра аныҟалаз аамҭазы амашьына аҩнеихагылақәа руак ашҭаҿы игылан.
АҞӘА, нанҳәа 7 - Sputnik. Гамалеи ихьӡ зху аепидемиологиеи амикробиологиеи рыҭҵааратә Центр иԥнашәаз урыстәылатәи алаҵа аҭаҩра мҩаԥгахоит нанҳәа 12 рзы ҳәа аанацҳауеит COVID-19 иаҿагылан ақәԥаразы Москва аоперштаб.
Аԥхьа алаҵа рзыҟарҵоит аҳақьымцәеи абыргцәеи ҳәа иҳәеит Агәабзиарахьчара аминистр ихаҭыԥуаҩ Олег Гриднев.
"Уажәы аԥышәара ахԥатәи аетап мҩаԥысуеит. Алаҵа шәарҭара аламзароуп. Аԥхьа алаҵа рзыҟарҵоит аҳақьымцәеи абыргцәеи", - иҳәеит Гриднев, Уфа аонкоцентр акорпус аартраан ажурналистцәа дрыҿцәажәо.
Уаанӡа аминистр Михаил Мурашкоиҳәахьан Урыстәыла массала алаҵаҟаҵара шалшо жьҭаара инаркны. Иара иажәаәқа рыла ахарџьқәа зегьы абиуџьет иҭыгахоит.
38-ҩык хатәгәаԥхарала алаҵа ҟазҵаз ишьақәдырӷәӷәеит алаҵа ашәарҭадара. Алаҵаҟаҵара иахысыз зегьы аиммунитет роуит.
Иара убас шәаԥхьар ҟалоит: